ร้านอาหารเบิ่งตะวัน กุ้งแม่น้ำสดๆปลาแม่น้ำ อร่อย
ร้านอยู่เยื้องวัดถ้ำคูหาสวรรค์ ใครได้มาแนะนำต้องแวะ เด็ดจริงๆ
บรรยากาศเย็นสบาย มองเห็นวิวแม่น้ำโขงในมุมกว้าง สวยๆ
ส่วนอาหารที่สั่งมาอร่อยทุกอย่าง เริ่มที่พระเอกคือกุ้งสดๆตัวเป็นๆทำอะไรก็อร่อย
กุ้งแม่น้ำสั่งมากิโลนึงทำอาหารได้สองอย่าง
อย่างแรกนำไปเผา เผาได้กำลังดีเนื้อไม่แห้งจนเกินไป เนื้อหวานกรอบเด้งเพราะความสด น้ำจิ้มรสเด็ดเผ็ดจัดจ้านแซ่บอีหลี
อย่างที่สองเอาไปทำ ต้มยำกุ้ง รสจัด กลมกล่อม
และยังมีปลาเนื้ออ่อนทอดกระเทียม มาแถวนี้ไม่กินปลาเนื้ออ่อนถือว่ามาไม่ถึงเป็นเมนูที่ต้องสั่งถ้ามาแถวโขงเจียม ปลาเนื้ออ่อนร้านนี้เป็นแบบตัวเล็กทอดได้กรอบอร่อย
และยำเบิ่งตะวัน เป็นยำไข่ดาวราดด้วยเครื่องทะเลและหมูยอ รสจัดอีกเช่นกัน แต่อร่อย
เป็นร้านที่ถ้ามาเที่ยวที่โขงเจียมแนะนำว่าห้ามพลาดต้องมาทานให้ได้ค่ะ ไม่ผิดหวังจริงๆ
ต้องอาหารอาจจะได้ช้าหน่อยเพราะเจ้าของร้านลงมือทำเองไม่มีคนช่วย ก็ใจเย็นๆ รอทานอาหารอร่อยๆ แล้วจะได้พบกับความฟิน ♡♡♡
